Filmo Černobylis tiltas

Filmo „Černobylis“ tiltas - buvęs apleistas komunikacijų tiltas su pėsčiųjų taku per veikiantį Palemono–Jiesios geležinkelį, iki 2025 m. stovėjęs Kaune, Petrašiūnuose, šile. Buvo pasiekiamas iš M. Gimbutienės gatvės, nuo Petrašiūnų kapinių. Čia stovėjo neįprastas Lietuvoje lankytino objekto ženklas - jame nuoroda, susijusi su Černobyliu, vedanti į kino lokaciją.Neįprastas kelio ženklas Kaune su nuoroda apie Černobylį m.diena.lt Tiltas pagarsėjo po didelio populiarumo sulaukusio 5 dalių serialo „Černobylis“, 2019 m. sukurto HBO ir „Sky“ televizijose.Ant šio tilto filmavo „Černobylį“, bet ne visi kauniečiai žino, kur jis kaunas.kasvyksta.lt Po šio filmo tiltas gavo neoficialų pavadinimą – „Google“ žemėlapiuose jau netrukus ši vieta buvo pavadinta „Chernobyl movie bridge“.Filmo „Černobylis“ tiltas google.com/maps 

Seriale Petrašiūnų tiltas tapo „Mirties tiltu“. Tai viena iš legendinių vietų Černobylio avarijos zonoje, už kelių kilometrų nuo branduolinės jėgainės. Teigiama, kad netrukus po sprogimo prie tilto atėjo žmonės iš Pripetės stebėti gaisro. Mirties tiltu tą naktį ėję ir apie pavojų nenutuokę žmonės buvo stipriai paveikti radioaktyviųjų dalelių. Manoma, netrukus po to daugelis jų mirė.Chernobyl story tours. Bridge of Death in Chernobyl chernobylstory.com Realus tiltas Černobylyje yra automobilių transporto tiltas virš geležinkelio bėgių.

Prieš filmavimo darbus „Černobylio“ kūrėjai užsakė Kauno technologijos universitetui atlikti ekspertizę – ištirti nenaudojamo Petrašiūnų tilto konstrukcijos patikimumą, mat ant jo pagal scenarijų turėjo sustoti dešimtys žmonių. Tik gavus teigiamą atsakymą ir reikiamus leidimus, apdraudus scenos dalyvius, „Lietuvos geležinkeliams“ sustabdžius traukinių eismą, vyko filmavimas. Ant geležinkelio bėgių buvo sumontuotas didžiulis ventiliatorius, kuris pūtė „radioaktyvius pelenus“ į žmonių pusę, prožektoriai apšvietė nakties reginį.

 Istorija 

Sovietmečiu pastatytas tiltas iki „Černobylio“ serialo buvo tiesiog vandentiekio vamzdžius prilaikanti konstrukcija. Per ją buvo tiekiamas vanduo iš Petrašiūnų vandenvietės į kapines ir miestą. Virš geležinkelio statomą plikų vamzdžių konstrukciją papildė nutiestas betoninis takas.

2016 m. duomenimis, tiltas buvo prastos būklės, kėlė pavojų traukinių eismui ir pėstiesiems: surūdijusios metalinės konstrukcijos, aptrupėjęs betonas. Iškėlus klausimą dėl tilto priklausomybės, miesto savivaldybė ėmėsi žinybinio patikrinimo dėl griūvančio infrastruktūros objekto.Tarpžinybinė mįslė: kam priklauso griūvantis, nelaime grasantis tiltas Kaune? 15min.lt 2016-02-19 Taisytino tilto nuosavybės nepripažino „Lietuvos geležinkeliai“, kurių sklype jis pastatytas. Šio objekto išsižadėjo ir „Kauno vandenys“, pasidarę privažiavimą į vandenvietę iš kitos bėgių pusės. Pastatė tam, kad tarnautų kaip konstrukcija nutiestam vamzdynui prilaikyti. Vanduo vamzdžiais nebetekėjo jau seniai, įmonės turto balanse šio statinio nebuvo. Tokie specialieji statiniai galėjo būti Susisiekimo ministerijos atsakomybė, tačiau jis nebuvo įrašytas Registrų centre. Svarstyta galimybė bešeimininkį turtą demontuoti į metalo laužą.

2025 m. vasarą tiltas buvo nugriautas Kauno pietryčių aplinkkelio tiesėjų. Vieta pakitusi neatpažįstamai: iškirsta dalis pušyno, kelio trasoje išlyginta kalvoto reljefo dalis. Naujas kelias nutiestas lygiagrečiai geležinkeliui, Petrašiūnų kapinių pusėje. Jo vietoje supiltas kelio pylimas. Ties buvusio tilto papėde, M. Gimbutienės g. 27A, kuriam laikui buvo paliktas apleistas gamybinis, raudonų plytų pastatas.Filmo Černobylis tiltas Google Street View 2024-05 

 Galerija 



 Šaltiniai  

 Nuorodos  

 Petrašiūnai tiesiog pritvinkę žinomų vietų: „Černobylio“ tiltas ir Pažaislio vienuolynas – tik kelios jų delfi.lt
 Pėsčiųjų tiltas, vedantis į Petrašiūnų vandentiekį Kaune (galerija)
 Chernobyl: Bridge of Death | HBO Replay youtube.com

Kategorija:Petrašiūnai 
Kategorija:Kauno tiltai
Kategorija:Lietuvos viadukai 
Kategorija:Lietuvos pėsčiųjų tiltai
Kategorija:Kino industrija